nahid-hub/BLUGE-bengali-wikipedia-section-title-prediction huggingface dataset:
প্রাক্তন শিক্ষার্থীদের প্ল্যাটফর্ম গঠনের জন্য ২০০৫ সালে আনুষ্ঠানিকভাবে ইএমই অ্যালামনাই অ্যাসোসিয়েশন (ইএমইএএ) শুরু করা হয়েছিল। বছরের পর বছর ধরে, স্বেচ্ছাসেবীদের দৃঢ় প্রতিজ্ঞার উপর ভিত্তি করে ইএমইএএ একটি নিজস্ব প্রতিষ্ঠানে পরিণত হয়েছে। বর্তমানে সমিতিতে ২,৫০০-এরও বেশি প্রাক্তন সদস্য নিবন্ধিত রয়েছে। সমিতির সভাপতি এবং সাধারণ সম্পাদক নেতৃত্বে, তিনটি কমিটি (স্কলারশিপ মূল্যায়ন, তহবিল উত্থাপন এবং প্রাক্তন নেটওয়ার্ক এবং মিডিয়া কমিটি) সমর্থিত। ইএমইএএ-এর একটি স্থিতিশীল আর্থিক সহায়তা প্রোগ্রাম রয়েছে যার লক্ষ্য কলেজের অভাবী শিক্ষার্থীদের সহায়তা করা। এক বছরে দুটি সেশন হয়, অনুদানগুলো কঠোর মূল্যায়ন প্রক্রিয়া শেষে দেওয়া হয়। ইএমইএএ প্রতি বছর কলেজে প্রাক্তন শিক্ষার্থীদের পুনর্মিলনের ব্যবস্থা করে, সকল প্রাক্তন ছাত্র এবং প্রাক্তন অনুষদের সদস্যদের এই অনুষ্ঠানের জন্য আমন্ত্রিত করা হয়। ইএমইএএ কর্মজীবন এর পরামর্শও প্রদান করে এবং শিক্ষার্থীদের জন্য একটি শিক্ষণ নির্দেশনা প্রকাশ করে।

সঠিক অনুচ্ছেদ শিরোনাম কোনটি?
titleA. অবস্থান
titleB. সংক্ষিপ্ত বিবরণ
titleC. শিক্ষার্থীদের অর্জন
titleD. ইএমই প্রাক্তন অ্যাসোসিয়েশন (ইএমইএএ)
উত্তর: titleD
বড়-দিনের উদ্ভিদসমূহ তখনই ফুল ফোটায় যখন দিবা দৈর্ঘ্য তাদের অধিষ্ঠিত ফটোপিরিয়ড অতিক্রম করে। বসন্তের শেষের দিকে অথবা গ্রীষ্মের প্রথম দিকে যখন দিনের দৈর্ঘ্য লম্বা হতে থাকে, উত্তর গোলার্ধের সপুষ্পক উদ্ভিদমূহ সাধারণত তখনই পুষ্পধারণ করে। উত্তর গোলার্ধের সবচাইতে বড় দিন হল ২১ জুন । এই দিনের পর থেকে ২১ ডিসেম্বরের আগ পর্যন্ত দিন ছোটো হতে থাকে (অর্থাৎ রাত লম্বা হয়)। এই পরিস্থিতি দক্ষিণ গোলার্ধে সম্পূর্ণ উল্টো হয় (অর্থাৎ, সবচেয়ে বড় দিন হল ২১ ডিসেম্বর এবং সবচেয়ে ছোট দিন হল ২১ জুন)। পৃথিবীর কিছু জায়গায় যদিও শীতকাল অথবা গ্রীষ্মকাল বলতে বছরের সবচাইতে ঠান্ডা বা গরম সময় না বুঝিয়ে বর্ষা অথবা শুষ্ককাল বুঝাতে পারে।

কিছু বড়-দিনের আবশ্যকীয় উদ্ভিদ হলঃ 

বড়-দিনের ঐচ্ছিক কিছু উদ্ভিদ হলঃ 

সঠিক অনুচ্ছেদ শিরোনাম কোনটি?
titleA. বড়-দিনের উদ্ভিদ
titleB. ছোট-দিনের উদ্ভিদ
titleC. উদ্ভিদের ক্ষেত্রে
titleD. প্রাণীর ক্ষেত্রে
উত্তর: titleA
"গড় সমুদ্রপৃষ্ঠীয় চাপ" (এমএসএলপি) হচ্ছে সমুদ্রপৃষ্ঠের গড় বায়ুমণ্ডলীয় চাপ। রেডিও, টেলিভিশন, সংবাদপত্র বা ইন্টারনেটের আবহাওয়ার প্রতিবেদনগুলিতে সাধারণত এই বায়ুমণ্ডলীয় চাপই উল্লেখ করা হয়। ঘরে ব্যবহৃত ব্যারোমিটারগুলি স্থানীয় আবহাওয়ার প্রতিবেদনের সাথে মিল রেখে স্থির করলে সেগুলো স্থানীয় বায়ুমণ্ডলীয় চাপ না দেখিয়ে সমুদ্র পৃষ্ঠের চাপ পরিমাপ করে।

বিমানের উচ্চতামাপক যন্ত্র বায়ুমণ্ডলীয় চাপ সমন্বয়ের মাধ্যমে কাজ করে।

গড় সমুদ্রপৃষ্ঠীয় চাপের মান ১,০১৩.২৫ মিলিবার (১০১.৩২৫ কিলোপ্যাসকেল; ২.৯২১ পারদ ইঞ্চি; ৭৬০ পারদ মিমি)। বিশ্বব্যাপী, বিমানের আবহাওয়া রিপোর্ট (এমইটিএআর, ) মিলিবার বা হেক্টোপ্যাসকেল (১ হেক্টোপ্যাসকেল = ১ মিলিবার) এককে প্রেরণ করা হয়, তবে এর ব্যতিক্রমে মার্কিন যুক্তরাষ্ট্র, কানাডা এবং কলম্বিয়াতে পারদ ইঞ্চি একক (দুই দশমিক স্থান পর্যন্ত) ব্যবহার করা হয়। মার্কিন যুক্তরাষ্ট্র এবং কানাডা গড় সমুদ্রপৃষ্ঠীয় চাপের (এসএলপি) প্রতিবেদন তৈরি করে, যা হেক্টোপ্যাসকেল বা মিলিবার এককে না হওয়ায়, প্রতিবেদনের মন্তব্য বিভাগে, একটি পৃথক পদ্ধতির সাহায্যে আন্তর্জাতিক রীতির সাথে সামঞ্জস্যপূর্ণ করা হয়। যাইহোক, কানাডার গণ আবহাওয়া প্রতিবেদনে সমুদ্রতলের চাপের একক হিসেবে কিলোপ্যাসকেল ব্যবহার করা হয়। 

মার্কিন আবহাওয়া বিধি অনুসারে, বায়ুমণ্ডলের চাপ নির্দেশ করতে তিনটি সংখ্যা ব্যবহার করা হয়। এক্ষেত্রে দশমিক সংখ্যা এবং একটি বা দুইটি সাধারণ সংখ্যা বাদ দেওয়া হয়। যেমন, ১,০১৩.২ মিলিবার (১০১.৩২ কিলোপ্যাসকেল) কে ১৩২ লেখা হয়; ১,০০০ মিলিবার (১০০.০০ কিলোপ্যাসকেল) কে ০০০ লেখা হয়; ৯৯৮.৭ মিলিবারকে ৯৮৭ লেখা হয় প্রভৃতি। সমুদ্রপৃষ্ঠের সাপেক্ষে পৃথিবীর বায়ুমণ্ডলের সর্বোচ্চ চাপ পাওয়া যায় সাইবেরিয়াতে, যেখানে সাইবেরিয়ান হাই এ প্রায়শই এর উপর সমুদ্র-স্তরীয় চাপ তৈরি হয়। চ্চ রেকর্ড ১০৮৫ মিলিবার (১০৮.৫ কিলোপ্যাসকেল, ৩২.০ পারদ ইঞ্চি)। সর্বনিম্ন পরিমাপযোগ্য "সমুদ্র স্তরের চাপ" ক্রান্তীয় ঘূর্ণিঝড় ও টর্নেডোগুলির কেন্দ্রে পাওয়া যায়, যার রেকর্ড ৮৭০ মিলিবার (৮৭ কিলো প্যাসকেল; ২৬ পারদ ইঞ্চি) এর চেয়েও কম। (দেখুন, বায়ুমণ্ডলীয় চাপের রেকর্ড)।

সঠিক অনুচ্ছেদ শিরোনাম কোনটি?
titleA. ক্রিয়াকৌশল
titleB. উচ্চতা পার্থক্য
titleC. গড় সমুদ্রপৃষ্ঠীয় চাপ
titleD. রেকর্ডসমূহ
উত্তর: titleC
গত আসরের পয়েন্ট তালিকার শীর্ষ ১১টি দলের সাথে ২০১৮-১৯ মৌসূমের বাংলাদেশ চ্যাম্পিয়নশিপ লীগের শিরোপা জয়ী বাংলাদেশ পুলিশ ফুটবল ক্লাব ও রানার্স-আপ দল উত্তর বারিধারা স্পোর্টিং ক্লাব সহ মোট ১৩টি দল এই মৌসুমে শিরোপার জন্য প্রতিদ্বন্দ্বিতা করছে। বাংলাদেশ পুলিশ এফসি'র জন্য এটা প্রথম বিপিএল আসর ২০১৬-এর পর উত্তর বারিধারা পুনরায় বিপিএল-এ উত্তরণ করে।

সঠিক অনুচ্ছেদ শিরোনাম কোনটি?
titleA. সম্প্রচার
titleB. হ্যাট-ট্রিক
titleC. দলসমূহ
titleD. দল ও ভেন্যুসমূহ
উত্তর: titleC
২০১৫ সালের ৩০ আগস্টে ৬ বছরের চুক্তিতে ম্যানচেস্টার সিটিতে যোগ দেয় ব্রুইন, তাকে দলে ভেড়াতে ৫৫ মিলিয়ন পাউন্ড খরচ করে ম্যান সিটি, যা ব্রিটিশ ফুটবল ইতিহাসের ২য় সর্বোচ্চ অঙ্কের দলবদল। ১২ সেপ্টেম্বরে প্রিমিয়ার লিগে ক্রিস্টাল প্যালেসের বিপক্ষে খেলার মাধ্যমে তার অভিষেক ঘটে, ঐ ম্যাচে ২৫ মিনিটে সার্জিও আগুয়েরো ইনজুরিতে পড়ে ফলে বদলি হিসেবে মাঠে নামেন কেভিন ডি ব্রুইন। ১৯ সেপ্টেম্বরে ওয়েস্ট হামের বিপক্ষে প্রথম গোল দেন, সেই ম্যাচে ২-১ গোলে হেরে যায় ম্যানচেস্টার সিটি।

২ অক্টোবর ফিফা ব্যালন ডি'অর পুরষ্কারের জন্য প্রাথমিক তালিকায় মনোনীত হন, তার সতীর্থ সার্জিও আগুয়েরো এবং ইয়াইয়া তুরে সেই তালিকায় ছিলো। এর ১৮ দিন পর, ২০ অক্টোবর ফিফা ব্যালন ডি'অর তালিকায় সেরা ২৩ জনের তালিকায় জায়গা পান।

২১ অক্টোবরে উয়েফা চ্যাম্পিয়নস লীগে সেভিয়ার বিপক্ষে ম্যাচের শেষদিকে অতিরিক্ত মিনিটে গোল দিয়ে দলকে জেতান। 

১ ডিসেম্বরে তার দেয়া গোলের সাহায্যে ফুটবল লিগ কাপে হাল সিটিকে ৪-১ গোলের বিশাল ব্যাবধানে হারায় ম্যানচেস্টার সিটি।

২০১৬ সালের ২৭ জানুয়ারিতে লিগ কাপের সেমিফাইনালে ডি ব্রুইনের দেয়া একটি গোলের সাহায্যে এভারটনকে ৩-১ গোলে হারায় ম্যানচেস্টার সিটি, কিন্তু ইনজুরিতে পড়ে ২ মাসের জন্য মাঠের বাইরে চলে যান তিনি।

১২ এপ্রিলে চ্যাম্পিয়নস লীগে প্যারিস সেইন্ট জার্মেই এর বিপক্ষে জয়সূচক গোল দিয়ে ম্যানচেস্টার সিটিকে প্রথমবারের মত সেমিফাইনালে উত্তীর্ণ করে। ডি ব্রুইন ২০১৬ সালের ৮ মে আর্সেনালের বিপক্ষে পরবর্তী গোল করেন, ম্যাচটি ২-২ গোলে ড্র হয়।

সঠিক অনুচ্ছেদ শিরোনাম কোনটি?
titleA. ২০১৫-১৬ মৌসুম
titleB. প্রারম্ভিক কর্মজীবন
titleC. অয়েডার ব্রেমেন (লোন))
titleD. চেলসিতে ফেরা
উত্তর: titleA
২৬ টি:
১. লক্ষীপুর, ২.মহেশপুর ৩.কাশিমালা ৪.ভগবানপুর ৫.চকনরসিংহ ৬.কটকবাড়ী ৭.তাজপুর ৮.দৌলতপুর ৯.নাজিরপুর ১০.এনায়েতপুর ১১.চকাবীর ১২.জোলাপাড়া ১৩.বারফালা ১৪.হাজীপুর ১৫.চকগোপী ১৬.কানুপুর ১৭.হলুদবিহার ১৮.বলরামপুর ১৯.বিলাশবাড়ি ২০.দুধকুড়ি ২১.শর্মাপুর ২২.সগুনাগোপালপুর ২৩.শ্রীরামপুর ২৪.চকসুদেব ২৫.দেউকুড়ী ২৬.চকরমনাথ।

সঠিক অনুচ্ছেদ শিরোনাম কোনটি?
titleA. আয়তন
titleB. প্রশাসনিক এলাকা
titleC. গ্রাম
titleD. শিক্ষার হার ও শিক্ষা প্রতিষ্ঠান
উত্তর: titleC
বাকেরগঞ্জ পৌরসভার আয়তন ৬.২৫ বর্গ কিলোমিটার। এর উত্তরে বাকেরগঞ্জ উপজেলার অন্তর্গত রঙ্গশ্রী ইউনিয়ন, পূর্বে কলসকাঠী, দক্ষিণে ভরপাশা এবং পশ্চিমে রঙ্গশ্রী ও গারুড়িয়া ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ইতিহাস
titleC. শিক্ষা
titleD. প্রশাসনিক অবকাঠামো
উত্তর: titleD
কাপাসিয়া থেকে টোক বাজারে আসতে বাস অথবা সি এন জি লাগে। প্রথমে কাপাসিয়া থেকে লতাপাতার বাজার,তারপর মিয়ার বাজার ভাড়া মাত্র ১০ টাকা.তারপর মিয়ার বাজার থেকে আমরাইদ বাজার ভাড়া মাত্র ১০ টাকা.তারপর আমরাইদ বাজার পার হয়ে বীর উজলী বাজার ভাড়া মাত্র ১০ টাকা.তারপর বীরউজলী থেকে টোক আসতে ভাড়া মাত্রর্১০ টাকা সিএন জি করে আসা যায় অথবা অটো রিকশা ও চলে. অন্য দিক দিয়ে আসলে মনোহরদী থেকে চালা বাজার চালা বাজার থেকে টোক বাজার।

সঠিক অনুচ্ছেদ শিরোনাম কোনটি?
titleA. শিক্ষা প্রতিষ্ঠান
titleB. অবস্থান
titleC. যোগাযোগব্যবস্থা
titleD. প্রশাসনিক অঞ্চল
উত্তর: titleC
শ্রীলংকার অংশগুলি তিনটি ঔপনিবেশিক ইউরোপীয় শক্তির নিয়ন্ত্রণে এসেছে, ১৬ শতকের পর্তুগিজরা, ১৭ শতকের ডাচরা এবং ১৮ শতকের ব্রিটিশরা। তবুও, ১৮১৫ সালে সমগ্র দ্বীপটিকে ইংরেজিতে হস্তান্তর করা হলে, আঞ্চলিক রাজ্যগুলো তাদের বেশির ভাগ স্বাধীন প্রতিরক্ষা বাহিনীকে বজায় রেখেছিল এবং ইউরোপীয় সৈন্যবাহিনী দ্বারা পুনরাবৃত্তি করে তোলার সফল সফলতার মুখোমুখি হতে সক্ষম হয়েছিল। তবে ব্রিটিশরা তাদের সমতুল্যদের মত নয়, মূলত সামুদ্রিক শক্তিতে সীমাবদ্ধ ছিল না এবং এভাবে তাদের সমগ্র দ্বীপকে তাদের নিয়ন্ত্রণে আনতে এবং স্থানীয়দের ব্রিটিশ প্রতিরক্ষা বাহিনীতে সংহত করার ক্ষমতা ছিল।

সঠিক অনুচ্ছেদ শিরোনাম কোনটি?
titleA. সিলন ডিফেন্স ফোর্স
titleB. স্বাধীন শ্রীলঙ্কা
titleC. উপনিবেশ আমল
titleD. পর্তুগীজ এবং ডাচ শাসন (১৫০৫-১৭৯৬ সাল)
উত্তর: titleC
পলাশীপাড়া নামটি ঐতিহাসিক পলাশীর সাথে সংযুক্ত। ধারনা করা হয় পলাশীর সমসাময়িক জনপদ পলাশীপাড়া গড়ে ওঠে পলাশীর যুদ্ধ ও হাংগামার কারণে সেখানকার বাসিন্দাদের আগমনের ফলে। পলাশীস্থ অধিবাসীরা এই পাড়া বা জনপদ গড়ে তোলেন। জলঙ্গী তীরবর্তী পলাশীপাড়ার নিকটে ঐতিহাসিক নিশ্চিন্তপুর গ্রাম। যেখানকার নীলকুঠি ছিল নদীয়ার বৃহৎ নীলকুঠির একটি। বর্তমানে কুঠির ধ্বংসাবশেষটিও লুপ্ত হয়ে গেছে
সঠিক অনুচ্ছেদ শিরোনাম কোনটি?
titleA. শিক্ষা, স্বাস্থ্য
titleB. জনসংখ্যা
titleC. ইতিহাস
titleD. বিবরণ
উত্তর: titleC
লংগদু উপজেলার উত্তরাংশে কালাপাকুজ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ৮ কিলোমিটার। এ ইউনিয়নের উত্তরে আটারকছড়া ইউনিয়ন; পশ্চিমে মাইনীমুখ ইউনিয়ন; দক্ষিণে কাপ্তাই হ্রদ ও মাইনীমুখ ইউনিয়ন এবং পূর্বে কাপ্তাই হ্রদ, গুলশাখালী ইউনিয়ন ও বাঘাইছড়ি উপজেলার আমতলী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. হাট-বাজার
titleB. আয়তন
titleC. যোগাযোগ ব্যবস্থা
titleD. অবস্থান ও সীমানা
উত্তর: titleD
২০০২ সালের পূর্বাবধি ভারতের সাধারণ নাগরিকবৃন্দ জাতীয় ছুটির দিনগুলি ছাড়া অন্য সময়ে জাতীয় পতাকা উড্ডয়নের অধিকারী ছিলেন না। শিল্পপতি নবীন জিন্দাল পতাকাবিধি ভঙ্গ করে তার কার্যালয় ভবনের শীর্ষে জাতীয় পতাকা উড্ডয়ন করলে পতাকাটি বাজেয়াপ্ত হয় এবং তাকে সতর্ক করে দেওয়া হয় যে এই ধরনের বিধি ভঙ্গ করলে তার বিরুদ্ধে আইনি ব্যবস্থা নেওয়া হতে পারে। জিন্দাল দিল্লি হাইকোর্টে একটি জনস্বার্থ মামলা দায়ের করেন। তার বক্তব্য ছিল, পূর্ণ মর্যাদা ও যথাযথ ব্যবহারবিধি অনুসরণ করে জাতীয় পতাকা উড্ডয়ন তার নাগরিক অধিকারের মধ্যে পড়ে; কারণ এটি দেশের প্রতি তার ভালবাসা ব্যক্ত করার একটি উপায়। মামলাটি সুপ্রিম কোর্টের হস্তান্তরিত হলে সর্বোচ্চ আদালত ভারত সরকারকে এই বিষয়টি পর্যালোচনার জন্য একটি কমিটি স্থাপনের নির্দেশ দেন। কেন্দ্রীয় ক্যাবিনেট জাতীয় পতাকাবিধি সংস্কার করেন এবং ২০০২ সালের ২৬ জানুয়ারি থেকে সংশোধিত বিধি চালু হয়। এই নতুন পতাকাবিধি অনুযায়ী মর্যাদা, গৌরব ও সম্মান অক্ষুন্ন রেখে যে কোনো নাগরিক বছরের যে কোনো দিনই জাতীয় পতাকা উত্তোলন করতে পারেন।

অন্যদিকে ভারতীয় সংঘ বনাম যশোবন্ত শর্মা মামলায় পরিষ্কার জানিয়ে দেওয়া হয়, জাতীয় পতাকাবিধি বিধিবদ্ধ আইন না হলেও এই বিধির বিধিনিষেধগুলি জাতীয় পতাকার গৌরবরক্ষার্থে অবশ্য পালনীয়। জাতীয় পতাকা উড্ডয়নের অধিকার পরম অধিকার নয়; এটি অর্জিত অধিকার এবং সংবিধানের ৫১ ক ধারা অনুযায়ী এটি মান্য করা উচিত।

সঠিক অনুচ্ছেদ শিরোনাম কোনটি?
titleA. পতাকাবিধি
titleB. প্রতীক
titleC. কুচকাওয়াজ ও অনুষ্ঠান প্রদর্শনী
titleD. পতাকা ব্যবহার
উত্তর: titleA
সুস্মিতা বন্দ্যোপাধ্যায় ১৯৬৪ খ্রিষ্টাব্দে কলকাতার এক হিন্দু ব্রাহ্মণ পরিবারে জন্মগ্রহণ করেন। ১৯৮৮ খ্রিষ্টাব্দের ২রা জুলাই তিনি কলকাতায় জানবাজ খান নামে এক আফগানকে গোপণে বিবাহ করেন। তার পিতা মাতা বিবাহের খবর জানতে পেরে তাকে বিবাহ বিচ্ছেদের জন্য বললে তিনি জানবাজের সাথে আফগানিস্তান চলে যান। কিন্তু সেখানে গিয়ে তিনি আবিষ্কার করেন যে তার স্বামীর আগেই গুলগুটি নামক এক মহিলার সাথে বিবাহ হয়ে গেছিল। এতদসত্ত্বেও তিনি খানের পাতিয়া গ্রামে পারিবারিক বাড়িতে থেকে যান। ধাত্রীবিদ্যায় প্রশিক্ষিত সেবিকা হওয়ায় তিনি সেই গ্রামের মহিলাদের জন্য এক স্বাস্থ্যকেন্দ্র খোলেন।

সঠিক অনুচ্ছেদ শিরোনাম কোনটি?
titleA. তালিবান শাসনে
titleB. মৃত্যু
titleC. পরবর্তী জীবন
titleD. বিবাহ
উত্তর: titleD
১৯৩০ দশকের শেষাংশে ধূসর রঙ শিল্পায়ন ও যুদ্ধের প্রতীক হয়ে পড়ে। স্পেনের গৃহযুদ্ধের ওপর ভিত্তি করে পাবলো পিকাসোর আঁকা "গুয়ের্নিকা"য় প্রধান রঙ ছিলো ধূসর।.

যুদ্ধের পর ধূসর বিজনেস কোট হয়ে ওঠে চিন্তাভাবনার অভিন্নতার প্রতীক, যেমন "দ্য ম্যান ইন দ্য গ্রে ফ্লানেল স্যুট" (১৯৫৫) জাতীয় জনপ্রিয় বইগুলোয়।

সঠিক অনুচ্ছেদ শিরোনাম কোনটি?
titleA. আঠারো ও ঊনিশ শতাব্দী
titleB. গ্রে নয়েজ
titleC. বিশ ও পরবর্তী শতাব্দী
titleD. প্রাচীন ও মধ্যযুগে
উত্তর: titleC
নরওয়ের প্রধানমন্ত্রী জেন্স স্টোল্টেনবার্গ এবং রাষ্ট্রপতি বেনিঙ্গো তৃতীয় অ্যাকুইনো ভিয়েতনামের লাওসে সাক্ষাৎ করেন, যেখানে স্টোল্টেনবার্গ আর্কটিক খোলা হলে নরওয়ের সাথে ফিলিপাইনের দ্বিপাক্ষিক বাণিজ্যের সম্ভাবনার দ্বারও খুলে যাবে তিনি জানান। তখন আম, কলা সহ বিভিন্ন দ্রব্য এশীয় দেশ থেকে আমদানি করা যাবে।

২০১১ সালে নরওয়ে ও ফিলিপাইনের মধ্যে মোট ৭৩ মিলিয়ন মার্কিন ডলারের বাণিজ্য হয়েছিল।

ফিলিপাইন্স নরওয়ে বিজনেস কাউন্সিল (পিএনবিসি) ফিলিপাইন ও নরওয়ের বাণিজ্যিক সম্প্রদায়কে এক করেছে। এই সংস্থা ৪৫টিরও বেশি কোম্পানি ও প্রতিষ্ঠানকে একত্র করতে পেরেছে। নরওয়ে দূতাবাস এর প্রতিষ্ঠাতা সদস্য ছিল এবং বর্তমান কাউন্সিলের সভায় প্রতিনিধিত্ব করছে।

সঠিক অনুচ্ছেদ শিরোনাম কোনটি?
titleA. কর্ম পরিবেশ
titleB. বাণিজ্যিক সম্পর্ক
titleC. সম্পর্ক
titleD. নিরাপত্তা ক্ষেত্র
উত্তর: titleB
ঋষি কিন্দম রাজা পাণ্ডুকে অভিশাপ দিয়েছিলেন যে, পত্নীর সঙ্গে যৌনসংগম করতে গেলেই তার মৃত্যু হবে। এই কারণে পাণ্ডু তার দুই পত্নী কুন্তী ও মাদ্রীর সঙ্গে মিলিত হতে পারতেন না। কিন্তু ঋষি দুর্বাসা প্রথম জীবনে কুন্তীকে একটি বর দিয়েছিলেন। এই বরের সাহায্যে কুন্তী যেকোনো দেবতাকে আহ্বান করে তার পুত্রের জননী হতে পারতেন। এই বর ব্যবহার করে কুন্তী তিন পুত্র লাভ করেন। তিনি তার সপত্নী মাদ্রীকেও এই বর দেন। মাদ্রী অশ্বিনীকুমারদ্বয়কে আহ্বান করেন। যার ফলে তাদের ঔরসে নকুল ও সহদেবের জন্ম দেন।

পরে কিন্দমের অভিশাপ বিস্মৃত হলে পান্ডুর মনে অভিমান জাগে। নিজে সমর্থ হলেও নিজ পত্নীকে অন্যে ভোগ করছে, এটা পাণ্ডুকে পীড়া দেয়। কামাতুর হয়ে মাদ্রীর সঙ্গে সহবাস করলে পাণ্ডুর মৃত্যু ঘটে। মাদ্রী এই ঘটনার জন্য নিজেকে দায়ী করে পাণ্ডুর চিতায় আরোহণ করে সতী হন। এইভাবে নকুল ও সহদেব অল্প বয়সেই তাদের পিতামাতাকে হারান।

দ্রৌপদীর উক্তি থেকে জানা যায়, কনিষ্ঠ পাণ্ডব সহদেব তার অন্যান্য ভ্রাতাদের মতো যুদ্ধে ভয়ংকর এবং নৈতিকতা সম্পর্কে সদা সচেতন। তিনি ছিলেন অসিচালনায় দক্ষ এবং “নায়কোচিত, বুদ্ধিমান, জ্ঞানী ও সদা ভয়ংকর। প্রাজ্ঞদের সভায় বুদ্ধি ও বাকবৈদগ্ধে তাঁর সমতুল্য কেউ ছিল না।”

আরও মনে করা হয় যে, সহদেব হলেন দৈত্যগুরু শুক্রাচার্যের অবতার। ভীষ্ম ও বিদুরের মতো তিনি সেই অল্প কয়েকজন ব্যক্তি যাঁরা কৃষ্ণের সমসাময়িক ছিলেন এবং কৃষ্ণকে সর্বশক্তিমান ঈশ্বর বলে বুঝতে পেরেছিলেন। অনেক রাজা কৃষ্ণকে আগে সম্মান প্রদর্শন করতে অস্বীকৃত হলে, তিনিই কৃষ্ণের অগ্রপূজা করেন।

ভাগবত পুরাণ অনুসারে, সহদেব কৃষ্ণের সর্বশ্রেষ্ঠ ভক্তদের অন্যতম। কৃষ্ণ একবার সহদেবকে জিজ্ঞাসা করেছিলেন, যুদ্ধ থামানোর জন্য কি করা যায়। সহদেব বলেছিলেন, কৃষ্ণকে বেঁধে বন্দী করে সকল পাণ্ডব ও দুর্যোধনকে বনে পাঠিয়ে এবং কর্ণকে রাজা করে যুদ্ধ থামানো যায়। কৃষ্ণ তাকে বেঁধে ফেলতে বললে, সহদেব তাকে শিশু রূপে ধ্যান করেন এবং বেঁধে ফেলেন। সহদেবের ধ্যানে সৃষ্ট বন্ধনাবস্থায় কৃষ্ণ নড়াচড়ার ক্ষমতা হারালে তিনি সহদেবকে দিব্যদৃষ্টি দিয়ে আশীর্বাদ করেন এবং সহদেব তার বন্ধন খুলে দেন।

সঠিক অনুচ্ছেদ শিরোনাম কোনটি?
titleA. জন্ম ও বাল্যজীবন
titleB. মৃত্যু
titleC. বিবাহ
titleD. বিশেষ দক্ষতা
উত্তর: titleA
রামোস হোর্তা অন্যান্য নোবেলজয়ী ব্যক্তিদের সাথে পিসজ্যাম সম্মেলনে বক্তৃতা প্রদান করে থাকেন। তিনি ২০১০ সাল থেকে শান্তি ও মানবাধিকার নিয়ে কাজ করা ওয়েবসাইট "দ্যকম্যুনিটি.কম" এর উপদেষ্টামণ্ডলীর সভাপতি হিসেবে দায়িত্ব পালন করছেন। ২০০১ সালে তিনি ৯/১১ ঘটনা পরবর্তী বক্তব্য সংগ্রহ করেছিলেন এবং অন্যান্য নোবেলজয়ী ব্যক্তিদের সাথে শান্তি প্রতিষ্ঠার উদ্যোগে অগ্রণী ভূমিকা পালন করেছিলেন।

রামোস হোর্তা ইরাকে মার্কিন আগ্রাসনের একজন সমর্থক এবং মার্কিন আগ্রাসনের বিরোধাতায়ারীদের মার্কিনবিরোধী মনোভাবকে "ভণ্ডামিপূর্ণ" বলে অভিহিত করেন। নব্বইয়ের দশকে তিনি ইরাকের কুর্দি জনগণের পক্ষে নিজের অবস্থানের কথা ব্যক্ত করেছিলেন।

২০০৯ সালের মে মাসে রামোস হোর্তা বিবৃতি প্রদান করেন যে, মিয়ানমারের ক্ষমতাসীন সামরিক জান্তা যদি নোবেলজয়ী অং সান সু চিকে অন্তরীণ করে রাখে, তবে তিনি আন্তর্জাতিক অপরাধ আদালতকে বিষয়টির ব্যাপারে প্রয়োজনীয় ব্যবস্থা নেবার জন্য অনুরোধ করবেন। ২০১০ সালের আগস্ট মাসে মিয়ানমারের প্রতি তার দৃষ্টিভঙ্গির কিছুটা পরিবর্তন ঘটে। তিনি দেশটির পররাষ্ট্রমন্ত্রী ন্যান উইনকে উষ্ণ অভ্যর্থনা জানান এবং মিয়ানমারের সাথে দ্বিপাক্ষিক সম্পর্ক উন্নয়ন এবং দেশটির সাথে শক্তিশালী বাণিজ্যিক সম্পর্ক গড়ে তুলতে তার আগ্রহের কথা জানান।

তিনি আন্তর্জাতিক সমকালীন নীতি (সিমপল্ল প্রথমদিকে স্বাক্ষর করা ব্যক্তিদের মাঝে অন্যতম। এতে সমকালীন বৈশ্বক অচলাবস্থা সমাধানের কথা বলা হয়েছে। তিনি ২০০৬ সালে এতে স্বাক্ষর করেন।

২০০৯ সালের আগস্ট মাসে তিনি ফিলিপাইনের সাবেক রাষ্ট্রপতি কোরাজন অ্যাকুইনোর অন্ত্যেষ্টিক্রিয়ায় যোগদান করেন। ২০১০ সালের ৩০ জুন তিনি ফিলপাইনের পঞ্চদশ রাষ্ট্রপতি তৃতীয় বেনিগনো অ্যাকুইনোর অভিষেক অনুষ্ঠানে যোগদান করেন। তিনি ছিলেন অনুষ্ঠান উপলক্ষে ফিলিপাইনে আগমনকারী প্রথম ব্যক্তি এবং অনুষ্ঠানে যোগদানকারী একমাত্র রাষ্ট্রপ্রধান। তার এই দুইটি কর্মকাণ্ডের দরুন পূর্ব তিমুর ও ফিলিপাইনের মধ্যকার কূটনৈতিক সম্পর্ক বৃদ্ধি পায় এবং পূর্ব তিমুরের আসিয়ানে যোগদানের স্বপক্ষে ফিলিপাইনীয় সমর্থন যুক্ত হয়।

তিনি বৈশ্বিক নেতৃত্ব ফাউন্ডেশনের একজন সদস্য। সংস্থাটি গণতান্ত্রিক নেতৃত্বের পক্ষে এবং মধ্যস্থতা ও গণতান্ত্রিক প্রতিষ্ঠান, মুক্তবাজার, মানবাধিকার, আইনের শাসন প্রতিষ্ঠার মাধ্যমে কোন অঞ্চলে সংঘাত নিরসনের পক্ষে কাজ করে চলেছে। সংস্থাটি প্রাক্তন নেতাদের বুদ্ধিমত্তা, আত্মবিশ্বাস এবং অভিজ্ঞতাকে বর্তমান জাতীয় নেতাদের কাছে উপস্থাপন করার মাধ্যমে তাদের কর্মকাণ্ড পরিচালনা করে থাকে। অলাভজনক এই সংস্থায় সাবেক সরকারপ্রধান, সরকার সংশ্লিষ্ট ব্যক্তি এবং আন্তর্জাতিক সংস্থা কর্মকর্তাদের সমন্বয়ে গঠিত সংস্থাটি সরকারপ্রধানদের সাথে শাসন সংক্রান্ত বিষয় নিয়ে কাজ করে থাকে।

২০১৬ সালে রোহিঙ্গাদের ওপর নির্যাতনের ঘটনায় মিয়ানমারের নেত্রী অং সান সু চির ভূমিকার সমালোচনা করে জাতিসংঘ নিরাপত্তা পরিষদের কাছে একটি খোলা চিঠি প্রেরণ করেন ১৩ জন নোবেলজয়ীসহ মোট ২৩ জন আন্তর্জাতিক ব্যক্তি, যাদের মধ্যে তিনি অন্তর্ভুক্ত ছিলেন। ২০১৭ সালের আগস্ট মাসে তিনিসহ দশজন নোবেল বিজয়ী সৌদি সরকারের বিরুদ্ধে বিক্ষোভে অংশ নেবার অভিযোগে ১৪ জন যুবকের মৃত্যুদণ্ড কার্যকর না করার জন্য অনুরোধ করেন।

সঠিক অনুচ্ছেদ শিরোনাম কোনটি?
titleA. অন্যান্য কর্মকাণ্ড
titleB. হত্যা প্রচেষ্টা
titleC. জনপ্রিয় সংস্কৃতিতে
titleD. রাজনৈতিক জীবন
উত্তর: titleA
প্রথমে আইনজীবী ও পরে জেনারেল এসেমব্লিজ ইনস্টিটিউশনের অধ্যাপক ও শেষে কলকাতা বিশ্ববিদ্যালয়ের প্রথম বাঙালি রেজিস্ট্রার নিযুক্ত হন। পণ্ডিত ও সুবক্তা হিসাবে খ্যাতি ছিল তাঁর । রাজনৈতিক আন্দোলনের সক্রিয় অংশগ্রহণ করেন ও ১৮৭৫ খ্রিস্টাব্দে অন্যান্যদের সঙ্গে ইণ্ডিয়ান লিগ স্থাপন করেন। ইণ্ডিয়ান অ্যাসোসিয়েশনের সভাপতি ছিলেন । ১৮৮৫ খ্রিস্টাব্দে ভারতের জাতীয় কংগ্রেস স্থাপনের সূচনা থেকেই সক্রিয় ভূমিকা গ্রহণ করেন । ১৮৯৫ খ্রিস্টাব্দে টুনা কংগ্রেসের প্রস্তাবক, ১৮৯৬ খ্রিস্টাব্দে কলকাতা কংগ্রেসে বিশ্ববিদ্যালয় বিষয়ক ছিলেন তিনি। ১৮৯৮ খ্রিস্টাব্দে ঢাকায়  অনুষ্ঠিত বঙ্গীয় প্রাদেশিক সম্মেলনের সভাপতি ছিলেন কালীচরণ বন্দ্যোপাধ্যায়।

সঠিক অনুচ্ছেদ শিরোনাম কোনটি?
titleA. মৃত্যু
titleB. কর্মজীবন ও রাজনৈতিক ক্রিয়াকলাপ
titleC. জন্ম ও প্রারম্ভিক জীবন
titleD. তথ্যসূত্র
উত্তর: titleB
আশ শিফা একজন শিক্ষানুরাগী মহিলা ছিলেন। আরবের গুটিকয়েক লিখতে পড়তে জানা মহিলাদের একজন ছিলেন এবং আরবের মহিলাদের তিনি পড়তে ও লিখতে শেখাতেন। তৎকালীন চিকিৎসাতেও তিনি পারদর্শী ছিলেন। তিনি চর্মরোগের চিকিৎসা জানতেন। এবং এটা নবী স্ত্রী হাফসা বিনতে উমরকেও শিখেছিলেন। ইসলাম গ্রহণের পরেও নবী করীম এর অণুপ্রেরণায় তিনি তার জ্ঞানচর্চা চালিয়ে যান।

সঠিক অনুচ্ছেদ শিরোনাম কোনটি?
titleA. মৃত্যু
titleB. ইসলাম গ্রহণ
titleC. গুণাবলী
titleD. উমরের যুগে
উত্তর: titleC
২০১৬ সালে দলটি উইকিপিডিয়া সহ-প্রতিষ্ঠাতা জিমি ওয়েলস, পোকেমন গো প্রতিষ্ঠাতা জন হ্যাংক, টুইটার সহ-প্রতিষ্ঠাতা জ্যাক ডরসি এবং ফেসবুক সহ-প্রতিষ্ঠাতা মার্ক জাকারবার্গ এবং গুগলের প্রধান নির্বাহী কর্মকর্তা সুন্দর পিচাইয়ের টুইটার অ্যাকাউন্ট হ্যাক করেছিলো। সাথে সাথে জাকারবার্গের পিন্টারেস্ট অ্যাকাউন্টও হ্যাক করে। সামাজিক যোগাযোগ মাধ্যমের অ্যাকাউন্ট হ্যাক ছাড়াও দলটি টেকক্রান্চ ওয়েবসাইট হ্যাক করে।

অক্টোবরে বাজফিড সৌদি আরবের আহমেদ মাক্কি নামের এক কিশোর আওয়ারমাইনের সাথে জড়িত অভিযোগ করে একটি প্রতিবেদন প্রকাশ করে। আওয়ারমাইন অভিযোগটি অস্বীকার করে আহমেদকে তাদের একজন “অনুসারী” বা “ফ্যান” হিসেবে উল্লেখ করে। প্রতিবেদনটি প্রকাশের একদিন পর তারা বাজফিডের ওয়েবসাইটে আক্রমণ চালায় এবং তাদের কিছু পোস্ট পরিবর্তন করে “হ্যাক্‌ড বাই আওয়ারমাইন” লিখে দেয়।

একই বছর তারা সনি ওয়ার্ল্ডওয়াইড স্টুডিওর সভাপতি শুহেই যোশিদা, নেটফ্লিক্স, মার্ভল, সনি মিউজিক গ্লোবল এবং ন্যাশনাল জিওগ্রাফিক ফটোগ্রাফির টুইটার অ্যাকাউন্ট হ্যাক করে। এছাড়া, জিমি ওয়েলসের উইকিমিডিয়া বৈশ্বিক ব্যবহারকারী অ্যাকাউন্ট এবং ন্যাশনাল জিওগ্রাফির ইন্সটাগ্রাম অ্যাকাউন্ট হ্যাকিং-এর কবলে পড়ে।

সঠিক অনুচ্ছেদ শিরোনাম কোনটি?
titleA. ২০০৬
titleB. হ্যাকিং
titleC. ২০২০
titleD. ২০১৭
উত্তর: titleA
ইরানের কাশাফ্রুদ ও গাঞ্জ পারে প্রাচীন প্রত্নতাত্ত্বিক নিদর্শন পাওয়া যায়, ধারণা করা হয় তা মধ্য পুরা প্রস্তরযুগীয় ও ১০০,০০০ বছর পুরনো। নিন্দের্টালদের তৈরি মুস্তেরীয় পাথরের সরঞ্জামাদিও পাওয়া গেছে। নিন্দার্টালদের আরও সাংস্কৃতিক নিদর্শন পাওয়া গেছে যা মধ্য পুরা প্রস্তরযুগীয় বলে ধারণা করা হয়। এর বেশিরভাগই জাগ্রো অঞ্চলে পাওয়া গেছে এবং অবশিষ্ট মধ্য ইরানের কিছু স্থানে, যেমন কোবেহ, কুঞ্জি, বিসিতুন গুহা, তামতামা, ওয়ারওয়াসি ও ইয়েফতেহ গুহায় পাওয়া গেছে। ১৯৪৯ সালে কার্লেটন এস. কুন বিসিতুন গুহা থেকে নিন্দার্টাল সময়ের হাতের হাড় (রেডিয়াস) আবিস্কার করেন।

সঠিক অনুচ্ছেদ শিরোনাম কোনটি?
titleA. মাদা ও হাখমানেশী সাম্রাজ্য (৬৫০-৩৩০ খ্রিস্টপূর্বাব্দ)
titleB. সেলিউকসী সাম্রাজ্য (৩১২-২৪৮ খ্রিস্টপূর্বাব্দ)
titleC. ব্রোঞ্জ যুগ
titleD. পুরা প্রস্তরযুগীয়
উত্তর: titleD
২০১২ সালে স্বাতী তিনদিন ব্যাপী দ্য সাদির থিয়েটার উৎসব প্রতিষ্ঠা করেন, এটি প্রতিবছর ভারতের গোয়ায় অনুষ্ঠিত হয়। লিলেট দুবে, গিরিশ কারণাড, রজত কাপুর, মোহাম্মদ আলী বেগ, এবং বিক্রম কাপাদিয়া সহ সমালোচকদের দ্বারা প্রশংসিত থিয়েটার তারকারা বছরের পর বছর ধরে অংশ নিয়েছেন, এবং তিনি এখনও উৎসবটির শৈল্পিক পরিচালক। স্বাতী ইউনেস্কোর বিশ্ব ঐতিহ্যবাহী শিল্পরূপ, চীনা থিয়েটারের প্রাচীনতম শৈলীর মধ্যে একটি কুনকু অপেরাকে প্রথমবারের মতো মুম্বাইয়ের ন্যাশনাল সেন্টার ফর পারফর্মিং আর্টস, এবং নয়াদিল্লির সিরি ফোর্ট অডিটোরিয়ামে পরিবেশনার জন্য ভারতে নিয়ে এসেছিলেন। ২০১৪ সালে, দেব প্যাটেল এবং জেরেমি আয়রন্স অভিনীত এডওয়ার্ড আর প্রেসম্যানের চলচ্চিত্র, দ্য ম্যান হু নিউ ইনফিনিটি (চলচ্চিত্র) এর নির্বাহী নির্মাতার এবং ভারতীয় সাংস্কৃতিক পরামর্শদাতার দায়িত্ব পালন করার পরে, স্বাতী, কেয়েন পেপার প্রোডাকশন নামে একটি চলচ্চিত্র প্রযোজনা সংস্থা প্রতিষ্ঠা করেন। ২০১৫ সালের সেপ্টেম্বরে টরন্টো আন্তর্জাতিক চলচ্চিত্র উৎসবে ছবিটি প্রদর্শিত হয়। স্বাতী সম্প্রতি ১৯ শতকের ভারতে একটি ব্রিটিশ /ভারতীয় স্ব-লিখিত পর্ব নাটকের নির্দেশনা শেষ করেছেন। দ্য ওয়ারিয়র কুইন অফ ঝাঁসী ছবিটি ২০১৯ সালে মুক্তির জন্য জমা দেওয়া হয়েছে। তিনি নবম বার্ষিক মাহিন্দ্র এক্সিলেন্সে (এমইটিএ) এর থিয়েটার অ্যাওয়ার্ডস-এর জন্য শাবানা আজমী, সুষমা শেঠ, কুলভূষণ খারবান্দা, এবং উৎকর্ষ মজুমদারকে নিয়ে গঠিত পাঁচ সদস্যের গ্র্যান্ড জুরি বোর্ড সহ অসংখ্য প্যানেলে আছেন।
সঠিক অনুচ্ছেদ শিরোনাম কোনটি?
titleA. শিক্ষাবিদ
titleB. থিয়েটার ও চলচ্চিত্র প্রযোজনা
titleC. নৃত্যকলায় কর্মজীবন
titleD. মানবপ্রীতি
উত্তর: titleB
পাট, মেস্তা, তুলা এবং শনপাট হ‌লো বাংলা‌দে‌শের প্রধান তন্তু ফসল। এছাড়াও না‌রি‌কেল ছোবড়ার আঁশ. আনারস আঁশ কলাগা‌ছের কা‌ন্ডের আঁশ এবং শিমুল তু‌লার আঁশও এ‌দে‌শে বহুল ব‌্যবহৃত। বীজ বপণ ও ফসল তোলার সময় ব‌্যা‌তিত এ তন্তু ফলগু‌লো অল্পবিস্তর প্রায় একইভাবে উৎপাদন করা হয়। এসকল তন্তু-ফসলের চাষাধীন মোট জমি ৯৬৪৯৬৭ একর এবং উৎপাদনের পরিমাণ ৪০৩৪৫৮৯ বেল। ২০০৭—৮ সা‌লে, পাট, তু‌লা (গ্রীস্মকালীন), তু‌লা (শীতকালীন) ও শনপা‌টের চাষের মোট জমি ও উৎপাদনের পরিমাণ:

সঠিক অনুচ্ছেদ শিরোনাম কোনটি?
titleA. পাট
titleB. বাংলা‌দে‌শের প্রধান তন্তু ফল
titleC. শিমুল তুলা
titleD. ‌মেস্তা
উত্তর: titleB
সিদ্ধার্থ গৌতম শাক্য প্রজাতন্ত্রের নির্বাচিত প্রধান ক্ষত্রিয় বংশের শুদ্ধোধনের পুত্র ছিলেন। তার মাতা মায়াদেবী কোলিয় গণের রাজকন্যা ছিলেন। শাক্যদের প্রথা অনুসারে গর্ভাবস্থায় মায়াদেবী শ্বশুরালয় কপিলাবস্তু থেকে পিতৃরাজ্যে যাবার পথে অধুনা নেপালের তরাই অঞ্চলেরে অন্তর্গত লুম্বিনী গ্রামে এক শালগাছের তলায় সিদ্ধার্থের জন্ম দেন। তার জন্মের সময় বা সপ্তম দিনে মায়াদেবীর জীবনাবসান হয়। শুদ্ধোধন শিশুর জন্মের পঞ্চম দিনে নামকরণের জন্য আটজন ব্রাহ্মণকে আমন্ত্রণ জানালে তারা শিশুর নাম রাখেন সিদ্ধার্থ অর্থাৎ যিনি সিদ্ধিলাভ করেছেন। এই সময় পর্বতদেশ থেকে আগত অসিত নাম একজন সাধু নবজাত শিশুকে দেখে ভবিষ্যদ্বাণী করেন যে এই শিশু পরবর্তীকালে একজন রাজচক্রবর্তী অথবা একজন সিদ্ধ সাধক হবেন। একমাত্র সর্বকনিষ্ঠ আমন্ত্রিত ব্রাহ্মণ কৌণ্ডিন্য স্পষ্টভাবে উল্লেখ করেন যে, এই শিশু পরবর্তীকালে বুদ্ধত্ব লাভ করবেন। মাতার মৃত্যুর পর তিনি বিমাতা মহাপজাপতি গোতমী কর্তৃক লালিত হন। ষোলো বছর বয়সে তাকে সংসারের প্রতি মনোযোগী করার জন্য তার পিতামাতা তাকে কোলিয় গণের সুন্দরী কন্যা যশোধরার সাথে বিবাহ দেন ও রাহুল নামক এক পুত্রসন্তানের জন্ম দেন। সিদ্ধার্থ তার জীবনের প্রথম উনত্রিশ বছর রাজপুত্র হিসেবে অতিবাহিত করেন। বৌদ্ধ পুঁথিগুলি অনুসারে পিতা শুদ্ধোধন তার জীবনে বিলাসিতার সমস্ত রকম ব্যবস্থা করা সত্ত্বেও সিদ্ধার্থ বস্তুগত ঐশ্বর্য্য যে জীবনের লক্ষ্য হতে পারে না, তা উপলব্ধি করা শুরু করেন।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. জীবনী
titleC. ঐতিহাসিক সিদ্ধার্থ গৌতম
titleD. বোধিলাভ
উত্তর: titleA
সেন্ট ক্যাথারিন্স কলেজে ইতিহাস বিষয়ে অধ্যয়নকালে কেমব্রিজ বিশ্ববিদ্যালয়ের অধিনায়কের দায়িত্ব পালন করেন। এরপর অনেকগুলো বছর এসেক্সের অধিনায়ক মনোনীত হন। এসেক্সের পক্ষে প্রথম-শ্রেণীর ক্রিকেটে ২০,১১৩ রান তুলেন। এ সংগ্রহটি ক্লাবের ইতিহাসে নবম শীর্ষস্থানীয়। দলে তিনি উইকেট-রক্ষক, ব্যাটসম্যান এবং বোলার হিসেবেও খেলেছেন।

সমগ্র খেলোয়াড়ী জীবনে নয়টি টেস্টে অংশগ্রহণ করেন। তন্মধ্যে, ১৯৫৬-৫৭ মৌসুমে দক্ষিণ আফ্রিকা সফরেই খেলেন পাঁচটি। এ সফরে দলনায়ক পিটার মে’র সহঃ অধিনায়কের দায়িত্বে ছিলেন তিনি।

করিন্থিয়ান-কজুয়ালস এফ.সি’র প্রথম একাদশের শৌখিন ফুটবলার ছিলেন। বিশপ অকল্যান্ডের কাছে হারার পর পুণরায় ১৯৫৬ সালে এফএ অ্যামেচার কাপের চূড়ান্ত খেলায় অংশ নেন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. অবসর
titleC. বিতর্ক
titleD. সম্মাননা
উত্তর: titleA